……….………(sz.) napirend

**E L Ő T E R J E S Z T É S**

1. a Budapest Főváros II. Kerületi Önkormányzat Képviselő-testülete részére

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

**2020. november**

Tárgy: Javaslat, a Vasas Sport Club Pasaréti út 11-13. szám alatti (hrsz.:11512/7) és a 11512/3 hrsz.-ú telkein tervezett fejlesztési elképzeléseivel összefüggésben, a Budapest Főváros II. Kerületének Építési Szabályzatáról szóló 28/2019.(XI.27.) számú önkormányzati rendelet tárgyalásos eljárásban történő módosításának megindítására.

Készítette: ……………………………

Trummer Tamás főépítész

**Egyeztetve:** …………………………….

Szabó Gyula alpolgármester s.k.

**Látta:**  **………………………………..**

dr. Szalai Tiborjegyző

 ………………………………..

 dr. Silye Tamás jegyzői igazgató

**Nyílt anyag!**

 A napirend tárgyalása zárt ülést nem igényel.

**Tisztelt Képviselő-testület!**

A Vasas Sport Club (székhely: 1139 Budapest, Fáy utca 58.; cégjegyzékszám: 01-02-0000665; képviseli Markovits László elnök; a továbbiakban Beruházó) háromoldalú szerződés megkötésének szándékával kereste meg Önkormányzatunkat, a Budapest II. kerület, Pasaréti út 11-13. szám alatti (hrsz.:11512/7) és a 11512/3 hrsz.-ú telkeken tervezett fejlesztési elképzeléseivel összefüggésben.

A 11512/7 hrsz.- ú ingatlanon tervezett létesítményfejlesztés érdekében a 198/2016.(VII.13.) Korm. rend. - az 1073/2016.(II.25.) Kormányhatározattal összhangban - a Vasas Sport Club létesítményfejlesztési programjának megvalósítását szolgáló beruházásokat nemzetgazdasági szempontból kiemelt jelentőségű üggyé nyilvánította.

A tervezett beruházás megvalósulásához a Budapest Főváros II. Kerületének Építési Szabályzatáról szóló 28/2019.(XI.27.) számú önkormányzati rendelet (a továbbiakban: KÉSZ) módosítása válik szükségessé **a Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca által határolt területre** vonatkozóan.

A Beruházó szándéka, hogy a fejlesztési elképzelések részletei az Önkormányzat és az érintett lakosság bevonásával kerüljenek kidolgozása, annak társadalmi elfogadtatásával. A fejlesztési elképzelések koncepcionális bemutatását célzó tanulmánytervet az Előterjesztés *1. melléklete* tartalmazza. Az Önkormányzat számára csak olyan fejlesztést, víziót javaslunk elfogadni a telepítési tanulmányterv bírálata során, mely tükrözi a környéken élők és a lakosok véleményét is. A mellékelt tanulmányterv módosítása elengedhetetlen lesz az eddig beérkezett vélemények alapján, a mellékletben szereplő tervek az éppen aktuális munkaközi állapotról adnak tájékoztatást.

A Beruházó 2020. október 5-én lakossági fórumot tartott, ahol ismertette a terület fejlesztését bemutató koncepcióterveket. A lakossági fórum Emlékeztetőjét az Előterjesztés *2. melléklete* tartalmazza. A lakossági észrevételek figyelembe vételével a koncepciótervek átdolgozásának folyamata megkezdődött, a társadalmi elfogadtatás érdekében további egyeztetések várhatók.

A terület fejlesztése, a 198/2018. (IX.27.) számú képviselő-testületi határozattal elfogadott Budapest II. kerület Településfejlesztési Koncepciójában megfogalmazott, *a piaci alapú „életmód szolgáltatások” spektrumának szélesítése* célt szolgálja, vagyis az önkormányzat által megfogalmazott jövőkép elérésével összhangban van.

A KÉSZ módosítása *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rendelet (a továbbiakban: *TRK*) 32.§ (6) bekezdésének a) pontja szerinti tárgyalásos eljárásban készülhet.

Az Önkormányzat szerepe a folyamatban – a fejlesztési elképzelések legitimitásának biztosításán túl – a *TRK* szerinti tárgyalásos eljárás lefolytatása, valamint a Tervező részére a szükséges adatszolgáltatások rendelkezésre bocsátása. A *TRK* 28/A.§ (3) bekezdésben foglalt rendelkezés értelmében, a *TRK* 13. mellékletében rögzített adatok igénylésére – a tervezés tárgyával összefüggésben – az önkormányzat jogosulttá válik.

A fejlesztési szándékok esetlegesen lakosságot közvetlenül érintő kockázatainak kezelésére a Beruházó és az Önkormányzat között kötendő *Településrendezési szerződésben* rögzített feltételek adhatnak garanciát.

A *Településrendezési szerződés* tartalmazhatja a fejlesztés megvalósítását biztosító Beruházói és Önkormányzati vállalásokat.

A döntés(ek) pénzügyi fedezetet nem igényel(nek), a Beruházó vállalja a KÉSZ módosításhoz szükséges tervdokumentáció elkészítésének költségeit.

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**Határozati javaslat**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a polgármester döntésén alapul az alábbiak szerint:

A Polgármester úgy dönt, hogy hozzájárul *a Budapest Főváros II. Kerületének Építési Szabályzatáról* szóló 28/2019.(XI.27.) számú önkormányzati rendelet Pasaréti út – Radna utca – (11512/6) hrsz.-ú közterület – Herman Ottó utca – (11512/9) hrsz.- ú közterület – Rhédey utca által határolt területre vonatkozó módosításának *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről* szóló 314/2012.(XI.8.) Korm. rend.‑ben meghatározott tárgyalásos eljárás szerinti megindításához, külső költségviselő bevonásával.

**Felelős:** Polgármester

**Határidő:** folyamatos

Budapest, 2020. november 24.

 **Őrsi Gergely**

 **polgármester**

**Vasas Pasarét Fejlesztési tanulmányterv**

**Az előterjesztés 1. MELLÉKLETE**

lásd: külön dokumentumban

**Emlékeztető, a 2020. október 5-én tartott lakossági fórumról**

**Az előterjesztés 2. MELLÉKLETE**